ก่อนหน้านี้มีเสมหะเล็กน้อยมา1-2สัปดาห์ แต่ช่วงนี้มีเสมหะปนเลือดไม่มาก ขากเสมหะ2-3ครั้งเลือดก็หายไป 1วันจะเป็น1-2ครั้ง มีอาการเจ็บคอเล็กน้อย ไม่มีอาการอื่นเลยนอกจากนี้ อยากทราบว่า ผมจะเป็นอะไรหรือป่าว แล้วต้องทำอย่างไรครับ
สวัสดีค่ะ อาการที่มีเสมหะปนเลือด เจ็บคอเล็กน้อย ดังกล่าวมา อาจมีสาเหตุมาจากหลอดเลือดฝอยบริเวณรอบๆคอหอยฉีกขาดจากการไอที่รุนแรงหลอดลมอักเสบจากการติดเชื้อแบคทีเรียปอดอักเสบจากการติดเชื้อแบคทีเรีย หรือเป็นปอดอักเสบจากการติดเชื้อวัณโรคโดยเบื้องต้นไม่ควรไอหรือขากเสมหะแรงๆทำให้เกิดการบาดเจ็บบริเวณคอหอยได้ และให้ดื่มน้ำมากๆ กินยาแก้ไอหรือยาละลายเสมหะเพื่อบรรเทาอาการได้ควรจะไปพบแพทย์ถ้าอาการเป็นมากขึ้นเรื่อยๆ ไอออกมาเป็นเลือดสดชัดเจน เจ็บในคอเยอะ หรือมีหายใจหอบเหนื่อยร่วมด้วย